#

#  ΑΝΑΡΤΗΤΕΑ ΣΤΗ ΔΙΑΥΓΕΙΑ ΚΑΙ

# ΕΛΛΗΝΙΚΗ ΔΗΜΟΚΡΑΤΙΑ ΣΤΟ ΔΙΑΔΙΚΤΥΟ

**ΝΟΜΟΣ ΗΛΕΙΑΣ**

**ΔΗΜΟΣ ΗΛΙΔΑΣ**

**ΟΙΚΟΝΟΜΙΚΗ ΕΠΙΤΡΟΠΗ**

**Αριθμός Απόφασης 202/2011**

ΟΡΘΗ ΕΠΑΝΑΛΗΨΗ

ΑΠΟΣΠΑΣΜΑ

Από το Πρακτικό 15/19-07-2011 της συνεδρίασης της Οικονομικής Επιτροπής του Δήμου Ήλιδας.

**ΘΕΜΑ: Έγκριση έκδοσης εντάλματος προπληρωμής για τη πληρωμή φορολογικών προστίμων σε ΔΟΥ Αμαλιάδας.**

Στην Αμαλιάδα, σήμερα 19-07-2011, ημέρα Τρίτη και ώρα 12:00μ.μ. στο Δημοτικό Κατάστημα του Δήμου Ήλιδας, συνήλθε σε τακτική συνεδρίαση η Οικονομική Επιτροπή, ύστερα από τη με αριθμό 25605/15/15-07-2011 έγγραφη πρόσκληση του Προέδρου, που εκδόθηκε και επιδόθηκε νόμιμα στα μέλη της, σύμφωνα με το άρθρο 75 του Ν.3852/10.

Στη συνεδρίαση αυτή ήταν:

 **ΠΑΡΟΝΤΕΣ ΑΠΟΝΤΕΣ**

1. Ζαχαρόπουλος Βασίλειος – Πρόεδρος 1. Παπαδάτος Πέτρος - Μέλος
2. Χριστόπουλος Ιωάννης - Αντιπρόεδρος 2. Νικολόπουλος Χρήστος - Μέλος
3. Δούλος Παντελής - Μέλος
4. Ντάνασης Χαράλαμπος – Μέλος
5. Προκόπης Πέτρος – Μέλος
6. Μπιλίρης Νικόλαος – Μέλος
7. Παναγιωτάρας Παναγιώτης - Μέλος

Αφού διαπιστώθηκε ότι υπάρχει νόμιμη απαρτία, δεδομένου ότι σε σύνολο εννέα (9) μελών βρέθηκαν παρόντα εφτά (7) μέλη και απόντα δυο (2) μέλη, ο Πρόεδρος κ. Βασίλειος Ζαχαρόπουλος κήρυξε την έναρξη της συνεδρίασης. Τα πρακτικά τηρήθηκαν από το δημοτικό υπάλληλο κ. Ρούτση Χρήστο.

**. . . . . . . .**

Στη συνέχεια της συνεδρίασης ο Πρόεδρος εισηγούμενος το 5ο θέμα της προ ημερήσιας διάταξης ανέφερε τα εξής:

Έχει προκύψει ένα θέμα, το οποίο θεωρείται κατεπείγον και πρέπει να συζητηθεί κατά προτεραιότητα και αφορά την έκδοση εντάλματος προπληρωμής για τη πληρωμή φορολογικών προστίμων σε ΔΟΥ Αμαλιάδας και είναι αναγκαίο για να αντιμετωπιστούν φορολογικά πρόστιμα & προσαυξήσεις που θα προκύψουν στη διαδικασία διακοπής των υπαρχόντων Νομικών Προσώπων του Δήμου & την έναρξη του νέου Νομικού Προσώπου με την επωνυμία , Ο ΗΛΕΙΟΣ , που έχει συσταθεί με το Φ.Ε.Κ. 1293/16.06.2011. Η Οικονομική Επιτροπή ομόφωνα εγκρίνει τη συζήτηση του θέματος πριν την έναρξη της συζήτησης των θεμάτων της ημερήσιας διάταξης λόγω της κατεπείγουσας ανάγκης που υπάρχει για την επίλυσή του.

Θέτω υπόψη σας την εισήγηση του Αντιδημάρχου Οικονομικών Υπηρεσιών του Δήμου μας, στην οποία αναφέρονται τα εξής: «*Παρακαλώ όπως θέσετε προς συζήτηση στην προσεχή συνεδρίαση της Οικονομικής Επιτροπής το παραπάνω θέμα, ως εξής: Έγκριση έκδοσης εντάλματος προπληρωμής για την πληρωμή φορολογικών προστίμων σε ΔΟΥ Αμαλιάδας. Παρακαλούμε όπως, σύμφωνα με τις διατάξεις του άρθρου 32, παρ. 1 του Β.Δ. 17/5-15/6/1959, εγκρίνετε την έκδοση εντάλματος προπληρωμής ποσού € 5000,00 στο όνομα του δημοτικού υπαλλήλου Βασιλακόπουλου Ανδρέα , για χρονική διάρκεια δύο (2) μηνών. Το παραπάνω χρηματικό ένταλμα προπληρωμής είναι αναγκαίο για να αντιμετωπιστούν φορολογικά πρόστιμα & προσαυξήσεις που θα προκύψουν στη διαδικασία διακοπής των υπαρχόντων Νομικών Προσώπων του Δήμου & την έναρξη των εξής νέων Νομικών Προσώπων: 1) Ο ΗΛΕΙΟΣ που έχει συσταθεί με το Φ.Ε.Κ. 1293/16.06.2011., 2) Σχολική Επιτροπή πρωτοβάθμιας εκπαίδευσης Δήμου Ήλιδας και 3) Σχολική Επιτροπή δευτεροβάθμιας εκπαίδευσης Δήμου Ήλιδας που έχουν συσταθεί με το Φ.Ε.Κ. 1292/16.06.2011. Τα φορολογικά πρόστιμα που αναφέρονται παραπάνω έχουν σχέση με το ότι δεν έχουν γίνει οι μεταβολές που έπρεπε να είχαν γίνει στο τμήμα Μητρώου της ΔΟΥ από την ίδρυσή τους μέχρι σήμερα & στο ότι δεν έχουν υποβληθεί δηλώσεις εισοδήματος & Φ.Π.Α. όπου έπρεπε. Τα παραπάνω φορολογικά πρόστιμα δεν μπορούν να αντιμετωπιστούν με χρηματικά εντάλματα από τα Νομικά Πρόσωπα καθόσον δεν λειτουργούν μετά την έκδοση του ΦΕΚ. Τα διπλότυπα είσπραξης που θα εκδοθούν από την ΔΟΥ Αμαλιάδας θα εκδοθούν σε ΑΦΜ του κάθε Νομικού Προσώπου. Τα ποσό που θα καταλογιστεί σε κάθε Νομικό Πρόσωπο θα καταχωρηθεί ως απαίτηση των νέων Νομικών Προσώπων: 1) Ο ΗΛΕΙΟΣ, 2) Σχολική Επιτροπή πρωτοβάθμιας εκπαίδευσης Δήμου Ήλιδας και 3) Σχολική Επιτροπή δευτεροβάθμιας εκπαίδευσης Δήμου Ήλιδας.*»

Στην συνέχεια ο Πρόεδρος κάλεσε τα μέλη στην λήψη απόφασης.

Η οικονομική επιτροπή αφού έλαβε υπόψη της:

1. το άρθρο 172 του Δημοτικού και Κοινοτικού Κώδικα (Ν. 3463/06)
2. το άρθρο 72 του Ν.3852/2010
3. το άρθρο 32, παρ.1 και 2 του Β.Δ. 17-5/15-6-59 (ΦΕΚ 114/59 τεύχος Α')
4. την εισήγηση του Αντιδημάρχου Οικονομικών Υπηρεσιών του Δήμου

ΑΠΟΦΑΣΙΖΕΙ ΟΜΟΦΩΝΑ

1. Εγκρίνει την έκδοση χρηματικού εντάλματος προπληρωμής ποσού €5.000,00 σε βάρος του Κ.Α.00.6821.00 (Φορολογικά πρόστιμα & προσαυξήσεις) του προϋπολογισμού του οικονομικού έτους 2011 του Δήμου Ήλιδας, για την πληρωμή της σχετικής δαπάνης που αφορά τη πληρωμή φορολογικών προστίμων σε ΔΟΥ Αμαλιάδας.
2. Ορίζει υπόλογο τον δημοτικό υπάλληλο κ. Βασιλακόπουλου Ανδρέα, στο όνομα του οποίου θα εκδοθεί το Χρηματικό Ένταλμα Προπληρωμής.
3. Ορίζει ημερομηνία απόδοσης λογαριασμού από τον υπόλογο, το χρονικό διάστημα των δύο (2) μηνών από την ημερομηνία καταβολής του παραπάνω ποσού, σύμφωνα με τις διατάξεις των άρθρων 32-34 του Β. Δ/τος 17-5/15-6-1959.

# Η απόφαση αυτή πήρε αύξοντα αριθμό 202/2011

**. . . . . . . .**

Μετά την εξάντληση των θεμάτων λύθηκε η σημερινή συνεδρίαση.

Κατόπιν συντάχθηκε το πρακτικό αυτό και υπογράφηκε όπως παρακάτω:

**Ο ΠΡΟΕΔΡΟΣ ΤΑ ΜΕΛΗ**

ΑΚΡΙΒΕΣ ΑΝΤΙΓΡΑΦΟ

Αμαλιάδα 22-07-2011

**Ο ΠΡΟΕΔΡΟΣ**

**Βασίλειος Ζαχαρόπουλος**